เรือด่วนเจ้าพระยาเปิดเส้นทาง สาทร –  ปากเกร็ด
เรือด่วนเจ้าพระยาเปิดให้บริการเรือโดยสาร เส้นทาง สาทร &#8211;&nbsp; ปากเกร็ด รองรับศูนย์ราชการฯ เปิดให้ใช้ฟรีช่วงแรก 15 ธ.ค.52-31 ม.ค.53
18 ธ.ค. 2552

เรือด่วนเจ้าพระยาเปิดให้บริการเรือโดยสาร เส้นทาง สาทร –  ปากเกร็ด รองรับศูนย์ราชการฯ เปิดให้ใช้ฟรีช่วงแรก 15 ธ.ค.52-31 ม.ค.53
น.ท.ปริญญา  รักวาทิน  กรรมการผู้จัดการ  บริษัท เรือด่วนเจ้าพระยา เปิดเผยว่า เรือด่วนเจ้าพระยาได้เปิดให้บริการเรือโดยสาร ในเส้นทางนนทบุรี-ปากเกร็ด  เพื่อรองรับการเดินทางของข้าราชการและประชาชน  ที่จะเพิ่มมากขึ้นในปี 2553 และช่วยแก้ไขปัญหาการจราจรที่ติดขัด และรองรับการเปิดศูนย์ราชการถนนแจ้งวัฒนะ 
ในระหว่างวันที่ 15 ธ.ค. 52 -31  ม.ค. 53  บริษัทฯ จะเปิดให้บริการฟรี โดยไม่เก็บค่าโดยสารในเส้นทางนนทบุรี -ปากเกร็ด  ในอัตรา  12  บาท เพื่อให้ข้าราชการและประชาชนได้ทดลองใช้เดินทาง และเป็นของขวัญในช่วงเทศกาลส่งท้ายปีเก่าต้อนรับปีใหม่
สำหรับเส้นทางเดินเรือ   ที่เปิดให้บริการ จะเริ่มจาก ปากเกร็ด -สาทร  โดยมี สัญลักษณ์ธงเขียว/เหลืองและจะเปิดให้บริการ  วันจันทร์ - ศุกร์   ( ยกเว้นวันเสาร์-อาทิตย์ และวันหยุดนักขัตฤกษ์)ช่วงเช้า   ออกจากท่าเรือปากเกร็ด  ตั้งแต่เวลา    06.00 – 08.15 น.  จำนวน 10  เที่ยว  ออกจากท่าเรือสาทร(ตากสิน)  ตั้งแต่เวลา    06.15 – 08.00 น.  จำนวน 7  เที่ยวช่วงเย็น  ออกจากท่าเรือปากเกร็ด (N33)               ตั้งแต่เวลา    15.30 – 17.30 น.  จำนวน  5  เที่ยวและ   ออกจากท่าเรือสาทร (ตากสิน)  ตั้งแต่เวลา    15.30 – 18.05 น.  จำนวน  8  เที่ยว
ส่วนท่าเรือที่จอดให้บริการ  มีจำนวน  12 ท่าเรือ   ดังนี้ คือ ท่าปากเกร็ด    ,ท่าเกาะกลางเกร็ด  , ท่าน้ำนนทบุรี    , ท่าพระราม 7   ,ท่าสะพานกรุงธน   ,ท่าเทเวศร์      ,ท่าพระปิ่นเกล้า  ,ท่าวังหลัง   , ท่าช้าง ,ท่าราชวงศ์   ,  ท่าสี่พระยา  , ท่าสาทร (ตากสิน)